CELEX: 32019D1713
Language: lt
Date: 2019-10-09 00:00:00
Title: Komisijos Įgyvendinimo Sprendimas (ES) 2019/1713 2019 m. spalio 9 d. kuriuo nustatoma informacijos, kurią valstybės narės turi pateikti Europos Parlamento ir Tarybos direktyvos (ES) 2015/2193 įgyvendinimo ataskaitose, forma (pranešta dokumentu Nr. C(2019) 7133) (Tekstas svarbus EEE)

11.10.2019   
               
               
                  LT
               
               
                  Europos Sąjungos oficialusis leidinys
               
               
                  L 260/65
               
            
         KOMISIJOS ĮGYVENDINIMO SPRENDIMAS (ES) 2019/1713
         2019 m. spalio 9 d.
         kuriuo nustatoma informacijos, kurią valstybės narės turi pateikti Europos Parlamento ir Tarybos direktyvos (ES) 2015/2193 įgyvendinimo ataskaitose, forma
         
            
               (pranešta dokumentu Nr. C(2019) 7133)
            
         
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2015 m. lapkričio 25 d. Europos Parlamento ir Tarybos direktyvą (ES) 2015/2193 dėl tam tikrų teršalų, išmetamų į orą iš vidutinio dydžio kurą deginančių įrenginių, kiekio apribojimo (1), ypač į jos 11 straipsnio 2 dalį,
         kadangi:
         
                     (1)
                  
                  
                     Direktyvos (ES) 2015/2193 11 straipsnio 2 dalyje reikalaujama, kad valstybės narės ne vėliau kaip 2021 m. sausio 1 d. pateiktų Komisijai ataskaitą, kurioje būtų apskaičiuotas metinis vidutinio dydžio kurą deginančių įrenginių išmetamo anglies monoksido (CO) kiekis;
                  
               
                     (2)
                  
                  
                     pagal Direktyvos (ES) 2015/2193 11 straipsnio 3 dalį (pirmą pastraipą) ataskaitoms teikti Komisija turėtų parengti valstybėms narėms skirtą elektroninę ataskaitų teikimo priemonę;
                  
               
                     (3)
                  
                  
                     pagal Direktyvos (ES) 2015/2193 11 straipsnio 3 dalį (antrą pastraipą) Komisija turėtų nustatyti ataskaitų teikimo technines formas, kad būtų supaprastintos ir racionalizuotos valstybių narių pareigos teikti informaciją;
                  
               
                     (4)
                  
                  
                     šiame sprendime nustatytos priemonės atitinka pagal Europos Parlamento ir Tarybos direktyvos 2010/75/ES (2) 75 straipsnio 1 dalį įsteigto ir Direktyvos (ES) 2015/2193 15 straipsnyje nurodyto komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Valstybės narės, pagal Direktyvos (ES) 2015/2193 11 straipsnio 2 dalį teikdamos Komisijai ataskaitą, kurioje pateikiamas apskaičiuotas bendras metinis išmetamo anglies monoksido (CO) kiekis, naudoja šio sprendimo priede pateiktą klausimyną.
            Teikdamos šio sprendimo priede nustatytą informaciją, valstybės narės naudoja pagal Direktyvos (ES) 2015/2193 11 straipsnio 3 dalį (pirmą pastraipą) Komisijos parengtą valstybėms narėms skirtą elektroninę ataskaitų teikimo priemonę.
         
         
            2 straipsnis
            Šio sprendimo priede nustatyta informacija pateikiama už 2019 ataskaitinius metus, nebent tame priede nustatyta kitaip.
            Šio sprendimo priede nustatyta informacija pateikiama ne vėliau kaip 2021 m. sausio 1 d.
         
         
            Šis sprendimas skirtas valstybėms narėms.
            Priimta Briuselyje 2019 m. spalio 9 d.
            
               
                  Komisijos vardu
               
               Karmenu VELLA
               
                  Komisijos narys
               
            
         
         
            (1)  OL L 313, 2015 11 28, p. 1.
         
            (2)  2010 m. lapkričio 24 d. Europos Parlamento ir Tarybos direktyva 2010/75/ES dėl pramoninių išmetamų teršalų (taršos integruotos prevencijos ir kontrolės) (OL L 334, 2010 12 17, p. 17).
      
      
         
            PRIEDAS
            
               Informacija apie vidutinio dydžio kurą deginančius įrenginius, kuriems taikoma Direktyva (ES) 2015/2193
            
            
               
                  Pastaba.
                Pareiga pateikti informaciją, kurios reikalaujama iki 2021 m. sausio mėn., turi būti įvykdyta anksčiau nei pareiga esamiems vidutinio dydžio kurą deginantiems įrenginiams gauti leidimą arba juos užregistruoti. Atsižvelgiant į tai, pildydamos ataskaitą valstybės narės turės pasikliauti tuo metu turimais duomenimis. Jei jos tų duomenų neturi, ataskaitą turi užpildyti naudodamos geriausius įverčius. Dėl šių priežasčių skiriami nauji ir esami įrenginiai ir 20 MWth galios nesiekiantys ir galingesni įrenginiai.
            
               1 dalis
            
            
               Įrenginių kategorijos
            
            Šioje lentelėje išvardytos įrenginių kategorijos, naudotinos teikiant 2 ir 3 dalyse reikalaujamą informaciją (1).
            
                        1.1. Naujas arba esamas
                     
                     
                        Kaip apibrėžta Direktyvos (ES) 2015/2193 3 straipsnio 6 ir 7 dalyse.
                     
                  
                        1.2. Pajėgumo klasės (vardinė šiluminė galia)1
                        
                     
                     
                        
                                    —
                                 
                                 
                                    galia yra lygi MWth arba didesnė ir mažesnė arba lygi 5 MWth
                                 
                              
                                    —
                                 
                                 
                                    galia yra didesnė kaip 5 MWth ir mažesnė arba lygi 20 MWth
                                 
                              
                                    —
                                 
                                 
                                    galia yra didesnė nei 20 MWth
                                 
                              
                  
                        1.3. Įrenginių tipai
                     
                     
                        
                                    —
                                 
                                 
                                    kiti nei varikliai ir dujų turbinos
                                 
                              
                                    —
                                 
                                 
                                    varikliai
                                 
                              
                                    —
                                 
                                 
                                    dujų turbinos
                                 
                              
                  
                        1.4. Kuro tipai
                     
                     
                        
                                    —
                                 
                                 
                                    kieta biomasė
                                 
                              
                                    —
                                 
                                 
                                    kitas kietasis kuras
                                 
                              
                                    —
                                 
                                 
                                    gazolis
                                 
                              
                                    —
                                 
                                 
                                    skystasis kuras, išskyrus gazolį
                                 
                              
                                    —
                                 
                                 
                                    gamtinės dujos
                                 
                              
                                    —
                                 
                                 
                                    dujinis kuras, išskyrus gamtines dujas
                                 
                              
                                    —
                                 
                                 
                                    mišrusis kuras
                                 
                              
                  
               2 dalis
            
            
               Metaduomenys
            
            
                        2.1. Šalis
                     
                     
                        Ataskaitą teikiančios šalies kodas
                     
                  
                        2.2. Kompetentinga institucija
                     
                     
                        Už ataskaitą atsakingos kompetentingos institucijos duomenys (padalinys, adresas, telefono numeris ir e. paštas)
                     
                  
                        2.3. Įrenginių skaičius
                     
                     
                        Įrenginių kiekvienoje įrenginių kategorijoje skaičius
                     
                  
                        2.4. Ataskaitiniai metai
                     
                     
                        Kalendoriniai metai, už kuriuos teikiama ataskaita1
                        
                     
                  
               3 dalis
            
            
               Išmetamieji teršalai, sunaudotas energijos kiekis ir pajėgumas
            
            
                        3.1. CO koncentracija
                     
                     
                        Apskaičiuota vidutinė išmetamo anglies monoksido koncentracija, išreikšta mg/Nm3, esant atskaitiniam deguonies kiekiui, kuri naudojama kiekvienos įrenginių kategorijos reglamentuojamo teršalo išmetamųjų teršalų ir sauso oro ribinei vertei išreikšti.
                     
                  
                        3.2. Išmetamas CO kiekis
                     
                     
                        Apskaičiuotas kiekvienos įrenginių kategorijos įrenginių išmesto anglies monoksido kiekis, išreikštas kaip bendras kiekis tonomis per kalendorinius metus.
                     
                  
                        3.3. Sunaudotas energijos kiekis
                     
                     
                        Apskaičiuotas bendras kiekvienos įrenginių kategorijos įrenginių per metus sunaudotas kuro kiekis, išreikštas teradžauliais.
                     
                  
                        3.4. Bendras sujungtų įrenginių pajėgumas
                     
                     
                        Apskaičiuotas bendras įrengtasis pajėgumas, išreikštas kaip visų kiekvienos įrenginių kategorijos įrenginių vardinės šiluminės galios suma.
                     
                  
               (1)  Kategorijos pavyzdys: nauji katilai, kurių galia yra didesnė kaip 5 MWth ir mažesnė arba lygi 20 MWth, deginantys skystąjį kurą, išskyrus gazolį.
            
               (2)  Naujų vidutinio dydžio kurą deginančių įrenginių atveju gali būti naudojama bendra vardinė šiluminė galia.
            
               (3)  Pageidautina, 2019 m. Jei neįmanoma – 2018 m.